CELEX: 62014TN0506
Language: fi
Date: 2014-06-27 00:00:00
Title: Asia T-506/14: Kanne 27.6.2014 – Grandi Navi Veloci v. komissio

25.8.2014   
            
            
               FI
            
            
               Euroopan unionin virallinen lehti
            
            
               C 282/55
            
         Kanne 27.6.2014 – Grandi Navi Veloci v. komissio
   (Asia T-506/14)
   2014/C 282/74
   Oikeudenkäyntikieli: italia
   
      Asianosaiset
   
   
      Kantaja: Grandi Navi Veloci (Palermo, Italia) (edustajat: asianajajat S. Grassani, S. Ravenna ja A. Franchi)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 22.1.2014 tehdyn Euroopan komission päätöksen C (2013) 9101 final siltä osin kuin komissio on katsonut, että Saremarille myynninedistämistä varten myönnetyt avustukset ja Sardinian alueen myöntämät takuut (pankkitakaukset ja tukikirjeet) eivät ole SEUT 107 artiklan 1 kohdassa tarkoitettuja valtion tukia
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanne on nostettu 22.1.2014 tehdystä Euroopan komission päätöksestä C (2013) 9101 final, joka koskee tukitoimia, jotka Sardinian autonominen alue on toteuttanut Saremarin hyväksi (asiat SA.32014 (2011/C), SA.32015 (2011/C) ja SA.32016 (2011/C)). Tällä päätöksellä komissio on muun muassa todennut, että Saremarille myynninedistämistä varten myönnetyt avustukset ja Sardinian alueen myöntämät takuut (pankkitakaukset ja tukikirjeet) eivät ole SEUT 107 artiklan 1 kohdassa tarkoitettuja valtion tukia.
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäisessä kanneperusteessaan, joka perustuu SEUT 107 artiklan 1 kohdan rikkomiseen ja virheelliseen soveltamiseen, Grandi Navi Veloci katsoo päätöksen olevan virheellinen, koska siinä väitetään, ettei Saremar ole saanut taloudellista etua vastikkeesta, jonka Sardinian alue on maksanut väitetyistä myynninedistämistoimista. Kantajan mukaan komissio on rikkonut SEUT 107 artiklan 1 kohtaa siltä osin kuin komissio on katsonut, että 3 0 00  000 euron hinta, jonka Sardinian alue on maksanut vastikkeeksi Saremarin tehtäväksi annetuista myynninedistämistoimista, on markkina-arvon mukainen eikä tuensaajan saamaa taloudellista etua koskeva kriteeri siten täyty.
            
         
               2)
            
            
               Toisessa kanneperusteessa Grandi Navi Veloci väittää ensinnäkin, että komissio on tehnyt ilmeisen arviointivirheen katsoessaan, että Tribunale di Genovan määräämän asiantuntijan käyttämä menetelmä on ollut epäasianmukainen, ja toiseksi, että komissio on toimittanut tutkinnan puutteellisesti ja loukannut hyvän hallinnon periaatetta.
            
         
               3)
            
            
               Kolmannessa kanneperusteessa Grandi Navi Veloci väittää, että SEUT 296 artiklassa tarkoitetut päätöksen perustelut ovat ristiriitaiset ja puutteelliset siltä osin kuin väitettyihin myynninedistämistoimiin liittyvän toimenpiteen ei ole katsottu olevan tukea.
            
         
               4)
            
            
               Neljännessä kanneperusteessa Grandi Navi Veloci väittää ensinnäkin, että SEUT 107 artiklan 1 kohtaa on rikottu ja sovellettu virheellisesti väitettäessä, etteivät pankkitakaukset ja tukikirjeet ole olleet valtion tukea, ja toiseksi, että samassa yhteydessä on laiminlyöty SEUT 296 artiklan mukainen velvollisuus päätöksen perustelemiseen.